# Projekt Oxford Reading Club- Čitalački klub modernog doba

**Kurikulumsko područje:** jezično-komunikacijsko

**Međupredmetne teme:** Upotreba informacijske i komunikacijske tehnologije; Građanski odgoj i obrazovanje; Osobni i socijalni razvoj; Učiti kako učiti; Zdravlje; Održiv razvoj; Poduzetništvo

1. **Ciklus (razred):** 2. i 3. ciklus (5., 6., 7. i 8. razred)
2. **Ishod/Cilj 1:**

Razviti naviku i ljubav prema ekstenzivnom čitanja na engleskom jeziku.

1. **Obrazloženje ishoda (povezan s potrebama, interesima učenika i vrijednostima ŠK):**

Sudjelovanjem u projektu učenici će čitati različita djela prilagođena njihovom stupnju znanju engleskog jezika na motivacijskim i kreativnim radionicama, ali i kod kuće u sklopu istraživačke aktivnosti.

Na uvodnim, motivacijskim radionicama učenici će istraživati digitalnu knjižnicu, upoznavati različite književne žanrove, odabirati naslove čije će dijelove pročitati i potom interpretirati kroz grupne diskusije. Na taj će se način upoznati s različitim književnim žanrovima, tematikama i autorima o kojima će dati svoje mišljenje i iznijeti svoje stavove.

Učenici će potom nastaviti s čitanjem odabranih djela i u sklopu istraživačke aktivnosti doma. Bit će motivirani čitati u svoje slobodno vrijeme i na taj će način razvijati naviku i ljubav prema ekstenzivnom čitanju koje vodi čitalačkoj pismenost.

Osim toga,unaprijeđivat će jezično-komunikacijsku kao i kulturološku kompetenciju te razvijati samostalnost u ovladavanju jezikom kroz korištenje funkcionalnosti digitalne knjižnice (rječnik, bilješke i sl.) . Koristit će i unaprijeđivati svoje informatičko znanje prilikom korištenja digitalnih alata.

Na kreativnim će radionicama na različite načine interpretirati pročitana djela tako što će kroz timski rad osmišljavati i izrađivati kvizove, društvene igre, postere, različite pisane uratke, glumiti predstave, voditi grupne diskusije po ulogama i sl.

Na taj će način interpretirati te dati svoj kritički osvrt i mišljenje o pročitanom djelu na engleskom jeziku.

Učenici će kroz čitanje i interpretaciju različitih književnih djela steći i znanje drugih predmetnih područja, bilo društvenih, jezičnih ili prirodnoslovnih. Također, na samim će kreativnim radionicama koristiti znanja iz drugih predmetnih područja u izradi različitih materijala.

Učenici će ovakvim korištenjem engleskog jezika, svakodnevnim čitanjem i sudjelovanjem na radionicima, usavršavati sve četiri jezične vještine, povećati vokabular te postati samostalniji i samopouzdaniji govornici engleskog jezika.

Na svakoj će kretivnoj radionici vrednovati vlastiti rad i rad drugih učenika kroz ispunjavanje kratkog upitnika ili vođenim komentiranjem. Naučit će snositi odgovornost kroz timski rad i koristiti pozitivan jezik prilikom komentiranja svog ili tuđeg rada s naglaskom na ono što je dobro, ali i ono što se može popraviti.

Naposljetku, učenici će pronaći ono što uistinu vole i žele čitati te nastaviti s navikom čitanja, kako na engleskom, tako i na hrvatskom i drugim jezicima.

1. **Očekivani ishodi/postignuća (Učenik će moći**):

* Samostalno koristiti digitalnu knjižnicu i sve njezine funkcionalnosti (integrirani rječnik, opcije slušanja i biranja dijalekta, snimanja i pisanja bilješki, izrade vlastite liste nepoznatih riječi, rješavanja zadataka razumijevanja, gramatike i vokabulara)
* Razlikovati i opisivati književne žanrove
* Sudjelovati u uvodnim diskusijama u kojima daje svoje mišljenje i osvrt na različitu tematiku
* Koristiti različite tehnike prilikom čitanja, poput skimming and scanning
* Globalno i selektivno čitati i/ili slušati te razumijeti e-knjige različitog žanra i tematike
* Pokazati razumijevanje pročitanog/poslušanog kroz rješavanje zadataka razumijevanja
* Pokazati usvojenost vokabulara i gramatičke struktura kroz rješavanje zadataka
* Uvježbavati izgovor kroz čitanje naglas, snimanje ili kroz zadatke *speak-up* i *wrap up*
* Provoditi online istraživanja
* Sudjelovati u radionicama u kojima će analizirati i interpretirati pročitano kroz kreativan rad ( izrada postera, kviza, društvenih igara, glumljenje predstave, vođenje diskusije, pisanje različitih pisanih uratka i sl.)
* Odabrati e-naslov prema svom interesu
* Uspoređivati različite naslove
* Primjenjivati znanja iz drugih predmetnih područja u izradi materijala na radionicama
* Vrednovati vlastiti i rad svojih kolega kroz vođene aktivnosti
* Pratiti svoj napredak skupljanjem znački

1. **Način realizacije:**

* **Oblik:** PROJEKT „Oxford Reading Club-Čitalački klub modernog doba“ redovna nastava engleskog jezika, dodatna nastava engleskog jezika, dopunska nastava engleskog jezika, izvannastavna aktivnost
* **Sudionici:** učenici od 5.-8. razreda, učitelji engleskog jezika, vanjski suradnici
* **Način učenja (Što učenici rade):**
* Samostalno čitaju i/ili slušaju e-naslove na nastavi i u sklopu istraživačke aktivnosti doma koristeći se svim funkcionalnosti digitalne knjižnice
* Aktivno sudjeluju u uvodnim i kreativnim radionicama u kojima kroz grupni rad na različite načine interpretiraju pročitane naslove
* Sudjeluju u razrednim i grupnim raspravama različite tematike
* Izrađuju online kviz koristeći se vokabularom iz knjiga koje čitaju
* Osmišljavaju i glume predstavu na temelju djela kojeg čitaju
* Osmišljavaju i izrađuju vlastite drušvene igre na temelju pročitanih naslova
* Osmišljavaju i izrađuju postere o djelima koja su pročitali
* Pišu različite pisane uratke na temelju pročitanog (recenzije, sažetke, pjesme i sl.)
* Vode diskusije o onom što su pročitali po prethodno dodijeljenim ulogama
* Sami biraju knjigu koju čitaju i način na koju ju interpretiraju
* Rješavaju zadatke razumijevanja, vokabulara i gramatike
* Vrednuju svoj rad i rad svojih kolega kroz ispunjavanje listića, ankete i/ili komentiranjem
* Prate svoj napredak skupljajući značke
* **Metode poučavanja (što rade učitelji):**
* Organiziraju i provode radionice, vode i koordiniraju rad učenika kroz radionice, motiviraju, usmjeravaju i savjetuju učenike.

**Trajanje izvedbe:** tijekom školske godine 2022./23.

1. **Potrebni resursi/moguće teškoće:**

Učionice, uredski materijal, potrošni repromaterijal, računala za učitelje i učenike, projektor, internetska veza, digitalni kodovi za pristup Oxford online knjižnici/nedostatak prostora za izvođenje projekta, kvar računaa/projektora, onemogućen pristup internetu ili slaba internetska veza

1. **Način praćenja i provjere ishoda/postignuća:**

Provođenje inicijalnog testiranja na početku i kraju projekta, provođenje inicijalne i finalne ankete o navikama čitanja, mjesečni izvještaji čitanja, sudjelovanje u grupnim diskusijama i kreativnim radionicama

1. **Odgovorna osoba:** učitelj/učiteljica